จีดีเอช-นาดาว ปล่อยหมัดเด็ด เปิดตัว 8 โปรเจกต์ หนัง-ซีรีส์ 2019
เดินหน้าผลิตคอนเทนต์แปลกใหม่เอาใจผู้ชมคนดูไม่หยุดยั้ง ล่าสุด จัดงานแถลงข่าวเปิดตัว 8 โปรเจกต์น่าจับตาในปี 2019 ในงาน GDH × นาดาว Party ณ โรงภาพยนตร์สยามภาวลัย ชั้น 6 พารากอน ซีนีเพล็กซ์ สยามพารากอน,โดย จินา โอสถศิลป์ ผู้บริหารจีดีเอช ห้าห้าเก้า เผยว่า เรายังคงมุ่งหน้าผลิตคอนเทนต์ที่ดีรับปี 2019 โดยวางไว้ 8 โปรเจกต์ คือ ภาพยนตร์ 3 เรื่อง ได้แก่ Friend Zone นำแสดงโดย นาย-ณภัทร, ใบเฟิร์น-พิมพ์ชนก เรื่องที่สอง ตุ๊ดซี่ส์ เดอะ มูฟวี่ มากันครบทีม เรื่องสุดท้ายเป็นการกลับมาอีกครั้งของผู้กำกับ เต๋อ–นวพล หลังจากห่างหายไปนาน นอกจากนี้ เรายังผลิตซีรีส์หลากหลายรสชาติอีก 4 เรื่อง เริ่มที่ OneYearของผู้กำกับน้องใหม่ แคลร์-จิรัศยา ที่ได้น้องๆ BNK48 8 คน มาร่วมแสดง อาทิ เฌอปราง, เจน, น้ำใส, ปัญ, ฟ้อนด์, จูเน่, มิวนิค, วี,ตามด้วยเรื่องที่ 2 Bad Genius The Series จากความสำเร็จของภาพยนตร์ มาสู่ซีรีส์ เรื่องที่สามMy Amblulance เป็นการรวมตัวของนักแสดงชื่อดัง อาทิ ซันนี่ สุวรรณเมธานนท์, ใหม่-ดาวิกา ฯลฯ เรื่องสุดท้าย Great Men ได้นักแสดงสุดฮอต 7 หนุ่มสุดหล่อจากเลือดข้นคนจาง นอกจากนี้ เรายังผลิตรายการโทรทัศน์ ซุปตาร์ คาบาเรต์ รายการประกวดเพื่อแปลงโฉมให้นักแสดงเป็นนางโชว์ ครั้งแรกในเมืองไทย,ปิดท้ายที่โครงการพิเศษดีๆ สำหรับเพื่อน พี่ น้อง แฟนๆ จีดีเอช ที่ใช้ชื่อว่า GDH Friend Zone พื้นที่ซนๆ ของคนอารมณ์ดี เป็นกิจกรรมกระชับมิตรให้เราได้สนิทกันมากขึ้น ไม่ว่าจะเป็นดูหนังรอบพิเศษก่อนใคร ใกล้ชิดกระทบไหล่ดาราและผู้กำกับที่ชื่นชอบ รับส่วนลดสินค้าราคาพิเศษจาก GDH 559 SHOP ร่วมเวิร์กช็อปกับคนทำหนัง และกิจกรรมอื่นๆอีกมากมาย เรียกว่าปี 2019 เราส่งคอนเทนต์ที่หลากหลายให้ทุกคนได้ติดตามตลอดทั้งปีอย่างแน่นอน.
เดินหน้าผลิตคอนเทนต์แปลกใหม่เอาใจผู้ชมคนดูไม่หยุดยั้ง ล่าสุด จัดงานแถลงข่าวเปิดตัว 8 โปรเจกต์น่าจับตาในปี 2019 ในงาน GDH × นาดาว Party ณ โรงภาพยนตร์สยามภาวลัย ชั้น 6 พารากอน ซีนีเพล็กซ์ 
GDH 559,จีดีเอช,นาดาว บางกอก,ซีรีส์,ภาพยนตร์